**Құдай сізді жақсы көреді**

***«Әке, Маған тапсырған адамдарыңның Өзім болатын жерде болуларын және Өзің Маған сыйлаған салтанатты ұлылығымды көрулерін қалаймын. Бұл ұлылығымды Сен Маған Мені сүйгендіктен әлем жаратылмастан бұрын-ақ сыйлаған едің.»***

***(Жохан 17:24)***

Құдай сіз туралы не ойлайды деп ойлайсыз?

Бір колледж студенті: «Мүмкін, менің өмір салтым мінсіз болмағандықтан, Құдай маған ашулы немесе меннен көңілі қалған шығар» деген еді. Егер сіз Құдай сізге ашулы немесе сізге тіпті назар аудармайды деп ойласаңыз, онда мүмкін сіз өзіңіз Құдайға жақын болғыңыз келмейтін шығар?

Жақсы жаңалық мынада: Құдай сізді жақсы көреді және сіздің Оны жақынырақ танығаныңызды қалайды. Иса былай деп мінажат етті: «Әке, Маған тапсырған адамдарыңның Өзім болатын жерде болуларын және Өзің Маған сыйлаған салтанатты ұлылығымды көрулерін қалаймын. Бұл ұлылығымды Сен Маған Мені сүйгендіктен әлем жаратылмастан бұрын-ақ сыйлаған едің.» (Жохан 17:24). Өмірлік сапарыңыздың қай жерінде болсаңыз да, Құдай сізді жақсы көреді және сізбен бірге болғысы келеді.

Сіз өзіңіздің жасаған қателіктеріңіз бен күнәларыңызға қарап, Құдай сізді неге әлі де жақсы көреді деп ойлайтын шығарсыз. Жезөкшелер, салықшылар және күнәкар деп есептелген адамдар Исаның олармен бірге уақыт өткізгісі келетінін білгенде, олардың қалай таңғалғанын елестетіп көріңізші! Ол олармен бірге күліп, олармен бірге тамақтанғысы келді (Лұқа 5:29-32).

Құдай біздің күнәға қарсы күресімізді жеңудегі жалғыз көмегіміз. Мұндағы бірінші қадам - Исамен бірге уақыт өткізу, Оны тану және Оның сізді қаншалықты жақсы көретінін түсіну. Бір адам мұны былай түсіндіреді: «Біз Құдайдың сүйіспеншілігін сезіну үшін жаратылғанбыз. Құдайдың Өзі бұл қалауды біздің бойымызда жаратты. Біз оны өзгерте алмаймыз».

Біз күнә жасаған кезде Құдай бір сәтке мұңайса да, Оның бізге деген көзқарасы мәңгі сондай болып қала бермейді. Құдайдың сізді қаншалықты жақсы көретінін түсінгенде, сіздің жүрегіңіз де Құдайды білуге және Оны жақсы көруге ашыла бастайды. Бүгін мынаған сенімді болыңыз: Құдай сізді жақсы көреді.